سمے رینہ

سمے رینہ () بھارتی اسٹینڈ اپ کامیڈین اور یوٹیوبربہیں۔ سمے نے اپنی کامیڈی کیریئر کا آغاز 2017ء میں کیا اور جلد ہی اپنی منفرد مزاحیہ انداز کی وجہ سے مشہور ہو گئے۔

 ابتدائی زندگی اور تعلیم 
وہ 26 اکتوبر 1997ء کو بھارت کے صوبہ جموں و کشمیر کے شہر جموں میں کشمیری پنڈت خاندان کے یہاں پیدا ہوئے۔ سمے نے اپنی ابتدائی تعلیم جموں میں حاصل کی۔ بعد ازاں انھوں نے پونے کے وِیدْیارْتھی گریہا کالج آف انجینئرنگ اینڈ ٹیکنالوجی سے پرنٹ انجینئرنگ کی کورس خیا۔ تعلیمی دور میں ہی انھوں نے کامیڈی میں دلچسپی لینا شروع کی اور مختلف کالج فیسٹیولوں میں حصہ لیا۔

 پیشہ ورانہ زندگی 
سمے نے سنہ 2017ء میں اسٹینڈ اپ کامیڈی کی دنیا میں قدم رکھا۔ سنہ 2018ء میں انھوں نے کامکستان (Comicstaan) کے دوسرے سیزن میں شرکت کی اور مشترکہ فاتح قرار پائے۔ اس کامیابی نے ان کی شہرت میں اضافہ کیا اور وہ بھارتی کامیڈی منظرنامے میں نمایاں ہو گئے۔

سنہ 2020ء میں کووِڈ 19 لاک ڈاؤن کے دوران میں سمے نے اپنے یوٹیوب چینل پر شطرنج کے آن لائن ٹورنامنٹوں کی میزبانی شروع کی۔ ان ٹورنامنٹوں میں معروف بھارتی اور بین الاقوامی شطرنج کھلاڑیوں نے شرکت کی، جس سے شطرنج کی مقبولیت میں اضافہ ہوا۔ سمے کی اس کاوش کو شطرنج کمیونٹی میں سراہا گیا۔

 تنازعات 
فروری 2025ء میں سمے رائنا اور یوٹیوبر رنویر الٰہ آبادیہ کے خلاف ایک پوڈکاسٹ میں نازیبا سوالات کرنے پر شکایت درج کی گئی۔ اس واقعے پر معروف موسیقار اے آر رحمان نے بھی تنقید کی۔ اس تنازعے کے بعد سمے نے معذرت کی اور متنازع مواد کو اپنے پلیٹ فارم سے ہٹا دیا۔

 حوالہ جات 

زمرہ:بقید حیات شخصیات
زمرہ:کشمیری پنڈت
زمرہ:بھارتی یوٹیوبر
زمرہ:1997ء کی پیدائشیں